Diari Oficial de la Generalitat Valenciana


Sumari del DOGV 4391, del 03-12-2002 (2002/13766)

Informació pública de la modificació de bases per a la provisió en propietat, mitjançant concurs oposició a promoció interna i torn lliure, de places d'auxiliar administratiu d'administració general.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4391

Data del DOGV
:   03-12-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/13600


Data del document
:   04-10-2002

Organisme emissor
:   Ajuntament de Castelló de la Plana

Tipus de document
:   Resolució

Descriptors 

:   * Castelló de la Plana
    * professió administrativa
    * administració local
    * concurs administratiu

Informació pública de la modificació de bases per a la provisió en propietat, mitjançant concurs oposició a promoció interna i torn lliure, de places d'auxiliar administratiu d'administració general. [2002/M13026]
  
La Comissió de Govern, en sessió extraordinària celebrada el dia 30 d'agost de 2002, va adoptar, d'entre altres acords, modificar les bases generals que han de regir en els procediments de selecció per a proveir en propietat places vacants en este Ajuntament d'auxiliar administratiu a torn lliure i promoció interna que es van publicar en el Butlletí Oficial de la Província de Castelló número 147 de 8 de desembre de 2001, en el següent sentit:
  
«Primer
  
Modificar les bases generals per a la provisió en propietat per torn lliure, mitjançant concurs oposició, de places d'auxiliar administratiu vacants en la plantilla de funcionaris d'este Ajuntament, en el següent sentit:
  
L'apartat 7.1 Exercici primer, on diu «constarà de dos parts, que es puntuaran sobre 10 punts,» s'ha d'afegir abans de la coma «cada u d'ells» quedant la resta igual.
  
L'apartat 7.1 Exercici segon i tercer, paràgraf tercer, queda suprimit del tenor literal següent «La lectura del segon i tercer exercici pels opositors serà pública i tindrà lloc en els dies i les hores que assenyale el tribunal».
  
L'apartat 7.2.2 Experiència professional punt a) i punt c) se suprimix quedant redactat de la següent manera: «Per haver desenvolupat de fet, amb independència del règim administratiu o laboral, funcions en places classificades en el grup E i D en ajuntaments de més de 100.000 habitants o en qualsevol organisme públic, a raó de 0,25 punts per any o fracció de sis mesos i en ajuntaments de menys de 100.000 habitants o en qualsevol organisme públic, 0,10 punts per any o fracció de sis mesos, fins a un màxim de 3 punts» i «Per haver desenvolupat de fet, amb independència del règim administratiu o laboral funcions idèntiques al lloc de treball objecte de les presents bases o semblants, en municipis amb població superior a 100.000 habitants, a raó de 0,50 punts per any o fracció de sis mesos, i en municipis de menys de 100.000 habitants o en qualsevol organisme públic, 0,10 per any o fracció de sis mesos, fins a un màxim de 4 punts. L'experiència haurà d'acreditar-se mitjançant l'oportú certificat».
  
L'apartat 7.2, punt 3, queda suprimit del tenor literal següent «Entrevista personal; es podran formular preguntes relacionades amb l'historial acadèmic i professional, valorant-se les aptituds dels aspirants en relació amb el treball a desenvolupar, es valorarà el resultat de l'entrevista, fins a un màxim de 4 punts.»
  
I on diu «l'aspirant que no tinga 5 punts en cada u dels exercicis serà eliminat.», s'ha d'afegir abans del punt «sent la puntuació màxima de cada exercici de 10 punts», quedant la resta igual.
  
Segon
  
Modificar les bases generals per a la provisió en propietat, mitjançant concurs oposició a promoció interna, de places d'auxiliar administratiu vacants en la plantilla de funcionaris d'este Ajuntament, en el següent sentit:
  
L'apartat 7.1 Exercici segon queda suprimit del tenor literal següent «Segon. Teòric. Consistirà a desenvolupar per escrit, durant un període màxim de 60 minuts, un tema elegit a l'atzar d'entre els proposats pel tribunal, de caràcter general.
  
 En este exercici de valoraran els coneixements del tema, el nivell de formació general, la composició gramatical i sintàctica i la claredat d'exposició».
  
L'apartat 7.1 Exercici tercer, tercer paràgraf, queda suprimit del tenor literal següent «La lectura del segon i tercer exercici pels opositors serà pública i tindrà lloc en els dies i les hores que assenyale el tribunal».
  
L'apartat 7.1, penúltim paràgraf, se suprimix, quedant redactat de la següent manera: «L'aspirant que no obtinga 7,5 punts com a mínim, en cada u dels exercicis, serà eliminat i a este efecte, cada membre del tribunal qualificarà amb puntuació de 0 a 15 punts en cada una de les proves.
  
 La puntuació obtinguda en cada exercici serà la mitjana aritmètica de les puntuacions atorgades pels membres del tribunal, i s'hauran de rebutjar a estos efectes la màxima i mínima concedides, o si és procedent, una de les que apareguen repetides com a tals, si entre elles hi ha una diferència superior a 2 punts».
  
L'apartat 7.2.1 a) se suprimix i queda redactat de la següent manera: «Titulació acadèmica: es valoraran les titulacions acadèmiques pels concursants que siguen superiors a les exigides de conformitat amb les presents bases, els títols no seran acumulatius:
  
Títol de Batxiller superior: 0,75 punts
  
Títol de diplomat: 1 punt.
  
Títol de llicenciant: 2 punts.»
  
L'apartat 7.2.2 Experiència professional, punt a) i punt c), se suprimix i queda redactat de la següent manera: «Per haver desenvolupat de fet, amb independència del règim administratiu o laboral, funcions en places classificades en el grup E i D en ajuntaments de més de 100.000 habitants o en qualsevol organisme públic, a raó de 0,25 punts per any o fracció de sis mesos i en ajuntaments de menys de 100.000 habitants o en qualsevol organisme públic, 0,10 punts per any o fracció de sis mesos, fins a un màxim de 3 punts» i «Per haver desenvolupat de fet, amb independència del règim administratiu o laboral funcions idèntiques al lloc de treball objecte de les presents bases o semblants, en municipis amb població superior a 100.000 habitants, a raó de 0,50 punts per any o fracció de sis mesos, i en municipis de menys de 100.000 habitants o en qualsevol organisme públic, 0,10 per any o fracció de sis mesos, fins a un màxim de 4 punts. L'experiència haurà d'acreditar-se mitjançant l'oportú certificat».
  
L'apartat 7.2.3 queda suprimit del tenor literal següent «Entrevista personal; es podran formular preguntes relacionades amb l'historial acadèmic i professional, valorant-se les aptituds dels aspirants en relació al treball a desenvolupar, es valorarà el resultat de l'entrevista, fins a un màxim de 4 punts.»
  
Cosa que es fa pública perquè en prengueu coneixement i efectes.